Приложение № 6 Средно училище за хуманитарни науки и изкуства

“Константин Преславски” - Варна

**П Л А Н**

# за работа на предметната колегия по математика и информационни технологии

**за учебната 2020/2021 година**

1. **Цел:**

Оптимизиране на учебното съдържание по математика и информационни технологии и използване на подходящи методи на педагогическо взаимодействие между учител и ученик за формиране на математическа и личностна култура у подрастващите и за преодоляване на репродуктивния начин на мислене.

# Основни задачи:

* 1. Повишаване качеството на обучението чрез използване на иновационни педагогически практики за предоставяне на самостоятелност на учениците при подготовката им по математика и информационни технологии.
	2. Запознаване с новите изисквания на МОН и подготовка на учениците за успешно представяне на националните тестове, външното оценяване и зрелостните изпити.
	3. Издигане качеството и съществено повишаване нивото на познавателните умения, адаптирани към различните форми и начини за практическо прилагане на учебното съдържание, и овладяване на компетентности.
	4. Съобразяване на учебната работа с изискванията при кандидатстване във ВУЗ, ДЗИ и НВО с цел успешно представяне на учениците.
	5. Повишаване квалификацията на учителите.

# Дейности за изпълнение на основните задачи:

* 1. Приемане на план за работа на предметната колегия за настоящата учебна година.

Срок: м. септември

Отг.: председател на ПК

* 1. Проучване и обсъждане на измененията на учебните програми за обучение по учебните предмети математика и информационни технологии.

Срок: м. септември Отг.: председател на ПК

* 1. Участие в проекти; работни срещи; работа в комисии и посещение на съвещанията, организирани от РУО на МОН.

Срок: постоянен Отг.: председател на ПК

* 1. Изготвяне на график за консултации за попълване на пропуските на учениците.

Срок: м. септември Отг.: председател на ПК

* 1. Запознаване с новостите при кандидатстване във ВУЗ и новостите за зрелостен изпит и външното оценяване след VІІ и X клас с цел успешно подготвяне на учениците.

Срок: постоянен

Отг.: М.Панова, Кр. Куртева, М. Райчев

* 1. Набелязване на мерки за недопускане на слабости и проблеми в подготовката на учениците за ДЗИ и външното оценяване.

Срок: постоянен

Отг.: М. Панова, Кр.Куртева, М.Райчев

* 1. Проучване и обсъждане условията за повишаване на квалификацията на педагогическите кадри и включване в квалификационни курсове.

Срок: постоянен Отг.: М.Панова

* 1. Набиране на информация за новостите, следене на педагогическия печат и обсъждане в катедрата.

Срок: постоянен Отг.: Ем. Филкова

* 1. Участие в конференцията на съюза на математиците – секция Варна.

Срок: м. декември

Отг.: М. Панова

* 1. Провеждане на час по занимателна математика.

Срок: м. ноември

Отг.:Ст.Карамфилова

* 1. Усъвършенстване уменията на учителите за работа с приложни компютърни програми и изготвяне на продукти, предполагащи интегрирането на отделните предметни области и междупредметни връзки, чрез интерактивни методи на преподаване и информационните технологии.

Срок: постоянен

Отг.: М. Петрова, Ст. Карамфилова

* 1. Учителите, преподаващи в VІІІ клас, да работят с учениците за попълване на пропуските от външното оценяване, адаптиране на учебния материал към техните възможности и повече индивидуално внимание.

Срок: постоянен

Отг.: Р. Иванова; М. Петрова

* 1. Предоставяне на информация за конкурси и събития и обявяване на информационното табло.

Срок: постоянен Отг.: М.Панова

* 1. Работата на учителите, преподаващи в VІІ клас да бъде насочена към преодоляване на стреса от външното оценяване, диференциран подход към по-слабите ученици с цел по-добро представяне.

Срок: постоянен Отг.: М. Панова

* 1. Обсъждане и отчет на постигнатите учебни резултати през първия учебен срок и в края на учебната година.

Срок: м. февруари и м. юли

Отг.: Кр. Куртева

* 1. Прилагане на диференциран подход при подготовката на десетокласниците за по-добро представяне на външното оценяване на дигиталните им компетентности.

Срок: постоянен Отг.: Ем. Филкова

* 1. Прилагане на диференциран подход при подготовката на десетокласниците за по-добро представяне на външното оценяване по математика.

Срок: постоянен Отг.: Кр. Куртева; М.Райчев

* 1. Вътрешна квалификация: Запознаване на катедрата с Кан Академия.

Срок: м.септември

Отг.: М.Петрова

* 1. Провеждане на СТЕМ урок по математика.

Срок: м.март

Отг.: М. Петрова

* 1. Прилагане на подходи, основани на демократични принципи и развити образователни модели, свързани с повишаване на успеваемостта на учениците:
		+ Поставяне на ученика в активна позиция по отношение на усвояването на нови знания и практическа приложност на преподавания материал;
		+ Използване на иновативни методи и форми за преподаване и научаване на учебния материал;
		+ Извършване на ефективна диференцирана работа с учениците с намалена успеваемост;
		+ Реализация на дейности за повишаване на резултатите от НВО.

Провеждане на методическа сбирка.

Срок: м. декември

Отг. :М. Панова

* 1. Провеждане на олимпиада по математика и подготовка на учениците за успешно представяне.

Срок: м. декември

Отг. :учители по математика

* 1. Отбелязване деня на числото π.

Срок: м. март

Отг.: учители по математика

* 1. Провеждане на дискусия на тема: “Използване на резултатите от проверката на знанията на учениците чрез тестове по отделните учебни предмети за анализ и корекции в работата на учителите“

Срок: м. февруари

Отг.: Т. Тодорова, Пл. Захариев

* 1. Участие в градски и регионални състезания по ИТ.

Срок: постоянен

Отг.: Д.Георгиева

* 1. Провеждане на работна среща на тема: „Подготовка за НВО X клас“

Срок: м. февруари

Отг.: Кр. Куртева, М. Райчев